CELEX: C2006/131/11
Language: el
Date: 2006-06-03 00:00:00
Title: Υπόθεση C-513/03: Απόφαση του Δικαστηρίου (τρίτο τμήμα ) της  23ης Φεβρουαρίου 2006  (αίτηση του Gerechtshof te 's-Hertogenbosch για την έκδοση προδικαστικής αποφάσεως) — Κληρονόμοι της M. E. A. van Hilten-van der Heijden κατά Inspecteur van de Belastingdienst/Particulieren/Ondernemingen buitenland te Heerlen (Κινήσεις κεφαλαίων — Άρθρο 73 B, παράγραφος 1, της Συνθήκης ΕΚ (νυν άρθρο 56, παράγραφος 1, ΕΚ) — Φόρος κληρονομίας — Πλάσμα δικαίου κατά το οποίο ένας υπήκοος κράτους μέλους ο οποίος απεβίωσε εντός δέκα ετών αφότου είχε εγκαταλείψει αυτό το κράτος μέλος λογίζεται ότι κατά τον χρόνο του θανάτου του κατοικούσε εκεί — Τρίτο κράτος)

3.6.2006   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 131/6
            
         Απόφαση του Δικαστηρίου (τρίτο τμήμα ) της 23ης Φεβρουαρίου 2006 (αίτηση του Gerechtshof te 's-Hertogenbosch για την έκδοση προδικαστικής αποφάσεως) — Κληρονόμοι της M. E. A. van Hilten-van der Heijden κατά Inspecteur van de Belastingdienst/Particulieren/Ondernemingen buitenland te Heerlen
   (Υπόθεση C-513/03) (1)
   
   (Κινήσεις κεφαλαίων - Άρθρο 73 B, παράγραφος 1, της Συνθήκης ΕΚ (νυν άρθρο 56, παράγραφος 1, ΕΚ) - Φόρος κληρονομίας - Πλάσμα δικαίου κατά το οποίο ένας υπήκοος κράτους μέλους ο οποίος απεβίωσε εντός δέκα ετών αφότου είχε εγκαταλείψει αυτό το κράτος μέλος λογίζεται ότι κατά τον χρόνο του θανάτου του κατοικούσε εκεί - Τρίτο κράτος)
   (2006/C 131/11)
   Γλώσσα διαδικασίας: η ολλανδική
   Αιτούν δικαστήριο
   Gerechtshof te 's-Hertogenbosch
   Διάδικοι στην υπόθεση της κύριας δίκης
   Κληρονόμοι της M. E. A. van Hilten-van der Heijden
   κατά
   Inspecteur van de Belastingdienst/Particulieren/Ondernemingen buitenland te Heerlen
   Αντικείμενο της υποθέσεως
   Αίτηση εκδόσεως προδικαστικής αποφάσεως — Gerechtshof te 's-Hertogenbosch — Ερμηνεία των άρθρων 57, παράγραφος 1, και 58, παράγραφος 3, ΕΚ και της Δηλώσεως (αριθ. 7) σχετικά με το άρθρο 73 Δ (νυν άρθρο 58 ΕΚ) της Συνθήκης για την ίδρυση της Ευρωπαϊκής Οικονομικής Κοινότητας, δηλώσεως η οποία προσαρτάται στην Τελική Πράξη του Μάαστριχτ — Φορολογική διάταξη κράτους μέλους σχετικά με τον φόρο κληρονομίας, βάσει της οποίας ο υπήκοος του κράτους αυτού, ο οποίος κατοικούσε στο κράτος αυτό και απεβίωσε εντός δέκα ετών από τότε που εγκατέλειψε την ημεδαπή, λογίζεται κάτοικος ημεδαπής για την επιβολή φόρου κληρονομίας — Υπήκοος που όταν απεβίωσε ήταν κάτοικος τρίτης χώρας
   Διατακτικό της αποφάσεως
   Το άρθρο 73 B της Συνθήκης ΕΚ (νυν άρθρο 56 ΕΚ) πρέπει να ερμηνευθεί υπό την έννοια ότι δεν αντιτίθεται σε ρύθμιση κράτους μέλους, όπως η επίμαχη στην κύρια δίκη, βάσει της οποίας η κληρονομία ενός υπηκόου αυτού του κράτους μέλους, ο οποίος απεβίωσε εντός δέκα ετών από τότε που μετέφερε στην αλλοδαπή την κατοικία που είχε στο πιο πάνω κράτος μέλος, φορολογείται ως εάν ο υπήκοος αυτός είχε διατηρήσει την κατοικία του στο ίδιο κράτος και συγχρόνως αφαιρούνται οι φόροι κληρονομίας που εισπράχθηκαν από άλλα κράτη.
   
      (1)  ΕΕ C 85 της 03.04.2004.